August Giacomo Jochmus

August Giacomo Jochmus, etter 1859 Freiherr von Cotignola (født 27. februar 1808 i Hamburg, død 14. september 1881 i Bamberg) var en tysk feltmarskalkløytnant og riksminister. 

Han tilbrakte sitt liv i gresk, engelsk, spansk, tyrkisk, tysk og østerriksk tjeneste. I 1849 var han utenriksminister og marineminister i den midlertidige sentralregjering, oppnevnt av Frankfurtparlamentet.

Liv og virke

Militær karrière 
Jochmus studerte militære fag Paris. Han reiste i 1827 til Hellas, der han tjenestegjorde som adjutant for general Richard Church (general) under den greske frigjøringskampen. Han ble kaptein som 20-åring, og arbeidet deretter for det greske militærvesenet.

I 1835 reiste han til Storbritannia, og dro deretter til den engelsk-spanske fremmedlegionen i Spania. Der ble han stabssjef for generalkvartermesteren, og i 1837 utnevnt til brigadegeneral, og ble sjef for et armékorps i Cantabria.

Etter slutten av borgerkrigen vendte han i 1838 tilbake til Storbritannia. Lord Palmerston sendte ham straks til Konstantinopel, for å forberede krig mot Syria. 

I 1840 ble han befordret som general foran høyporten. Han var da sjef for generalstaben for den forente tyrkisk-engelsk-østerrikske arme. Armeen kjempet mot Muhammad Ali Pasha av Egypt, og han var i november 1840 med på å erobre Akko.  Den østerrikske kontingent sto under kommando av viseadmiral erkehertug Friedrich. 

I desember 1840 tok han over kommandoen av den tyrkiske hæren. Osmanene hadde gitt ham tittelen pasja, en ære som til da var blitt få kristne til del. Etter avslutningen av krigen gikk han inn i det osmanske forsvarsdepartementet i Konstantinopel, og ble der til 1848.  

Han mottok den russiske Sankta Annas orden med briljanter. Fra sultanen og dronning Victoria mottok han en æressabel.

Utenriksminister 
Marsrevolusjonen i 1848 førte ham tilbake Tyskland. Riksforstander erkehertug Johann av Østerrike innsatte ham som utenriks- og marineminister. Da erkehertugen fratrådte i desember 1849, trakk Jochmus seg også tilbake fra det offentlige liv.

Han bosatte seg i Østerrike, der hans sønn gikk på kadettskole i Hainburg og Theresianische Militärakademie i Wien. Jochmus søkte i 1859 om å bli tatt opp i den østerrikske hæren. Han ble innrullert, men ble deretter aldri benyttet som offiser.  Etter freden ved Villafranca opphøyet keiseren ham til friherre med predikatet von Cotignola.

Referanser

Litteratur 
 
 Didaskalia: Blätter für Geist, Gemüth und Publizität, Band 16, S.204 Biografi

Tyske utenriksministre
Sankta Annas orden
Personer fra Hamburg
Fødsler i 1808
Dødsfall i 1881